ΚΑΝΟΝΙΣΜΟΣ (ΕΟΚ) αριθ. 2798/91 ΤΗΣ ΕΠΙΤΡΟΠΗΣ της 24ης Σεπτεμβρίου 1991 για την έκδοση πιστοποιητικών εισαγωγής ορισμένων μεταποιημένων προϊόντων με βάση τα βύσσινα καταγωγής Γιουγκοσλαβίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 426/88 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1943/91 (2), και ιδίως το άρθρο 14 παράγραφος 3 και το άρθρο 15 παράγραφος 4,

τον κανονισμό (ΕΟΚ) αριθ. 1201/88 του Συμβουλίου της 28ης Απριλίου 1988 για την καθιέρωση μηχανισμών εισαγωγής μεταποιημένων προϊόντων με βάση τα βύσσινα καταγωγής Γιουγκοσλαβίας (3), όπως τροποποιήθηκε από τον κανονισμό (ΕΟΚ) αριθ. 2781/90 (4), και ιδίως το άρθρο 5,

Εκτιμώντας:

ότι στο άρθρο 4 δεύτερο εδάφιο του κανονισμού (ΕΟΚ) αριθ. 1201/88 προβλέπεται η δυνατότητα έκδοσης πιστοποιητικών εισαγωγής για μια ποσότητα των 19 900 τόνων που έχουν ορισθεί στο πρωτόκολλο με τη Γιουγκοσλαβία, μετά από συνεκτίμηση της καταστάσεως της κοινοτικής αγοράς και των πραγματοποιούμενων εισαγωγών- ότι, εντούτοις, ο προτιμησιακός δασμός δεν εφαρμόζεται κατά την εισαγωγή γι' αυτή την επιπλέον ποσότητα-

ότι, με τον κανονισμό (ΕΟΚ) αριθ. 1973/91 της Επιτροπής (5), έχει ανασταλεί, από τις 3 Ιουλίου 1991 η έκδοση πιστοποιητικών εισαγωγής στα πλαίσια του προαναφερόμενου καθεστώτος, επειδή για το έτος 1991 είχε γίνει υπέρβαση των ποσοτήτων που προβλέπονταν στο πρωτόκολλο-

ότι, με βάση μια εξέταση της καταστάσεως της κοινοτικής αγοράς και των εισαγωγών που πραγματοποιούνται, θα πρέπει να τεθεί σε εφαρμογή η διάταξη του άρθρου 4 δεύτερο εδάφιο του κανονισμού (ΕΟΚ) αριθ. 1201/88 προκειμένου να ικανοποιηθούν οι ανάγκες της μεταποιητικής βιομηχανίας του βύσσινου- ότι, προκειμένου να εξασφαλιστεί η ικανοποίηση των πραγματικών αναγκών, το μεγαλύτερο μέρος των επιπλέον ποσοτήτων θα πρέπει να προορίζεται για τους παραδοσιακούς εισαγωγείς, ενώ ταυτόχρονα πρόσβαση σ' αυτές θα μπορούν να έχουν οι καινούριοι εισαγωγείς-

ότι θα πρέπει να θεσπιστούν οι ρυθμίσεις οι αναγκαίες για τη διαχείριση των επιπλέον ποσοτήτων- ότι οι ρυθμίσεις αυτές είναι συμπληρωματικές ή αναιρετικές των διατάξεων που έχουν θεσπιστεί από τον κανονισμό (ΕΟΚ) αριθ. 4061/88 της Επιτροπής της 21ης Δεκεμβρίου 1988 περί συμπληρωματικών λεπτομερειών εφαρμογής αναφορικά με τα πιστοποιητικά εισαγωγής ορισμένων μεταποιημένων προϊόντων με βάση τα βύσσινα καταγωγής Γιουγκοσλαβίας (6), όπως τροποποιήθηκε τελευταία από τον κανονισμό (ΕΟΚ) αριθ. 1578/91 (7)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Μέχρι τις 31 Δεκεμβρίου 1991, η έκδοση πιστοποιητικών εισαγωγής βύσσινου, με βάση τους κωδικούς ΣΟ ex 0811 90 10, ex 0811 90 30, ex 0811 90 90 και 0812 10 00, καταγωγής Γιουγκοσλαβίας, γίνεται για μια επιπλέον ποσότητα 11 000 τόνων.

2. Η ποσότητα που ορίζεται στην παράγραφο 1 προορίζεται:

α) μέχρι ποσού 9 500 τόνων για εισαγωγείς οι οποίοι έχουν υποβάλει αιτήσεις πιστοποιητικών εισαγωγής για το εν λόγω προϊόν καταγωγής Γιουγκοσλαβίας δυνάμει του άρθρου 1α παράγραφος 1 στοιχείο α) του κανονισμού (ΕΟΚ) αριθ. 4061/88 μέσα στο 1991-

β) μέχρι ποσού 1 500 τόνων για τους εισαγωγείς οι οποίοι δεν εκπληρώνουν την αναφερόμενη στο ανωτέρω στοιχείο α) προϋπόθεση.

Εντούτοις, σε περίπτωση κατά την οποία οι ποσότητες που αναφέρονται παραπάνω στα στοιχεία α) και β) δεν ζητηθούν ή ζητηθεί μέρος αυτών, οι απομένουσες ποσότητες διατίθενται για την κάλυψη των αναγκών με βάση τις αιτήσεις που έχουν υποβληθεί από την άλλη ομάδα εισαγωγέων.

3. α) Καμία αίτηση για έκδοση πιστοποιητικού η οποία έχει υποβληθεί από εισαγωγέα σύμφωνα με την παράγραφο 2 στοιχείο α) δεν μπορεί να αφορά ποσότητα του εν λόγω προϊόντος καταγωγής Γιουγκοσλαβίας μεγαλύτερη από την ποσότητα η οποία υπήρξε αντικείμενο πιστοποιητικού εισαγωγής το οποίο εκδόθηκε για τον ίδιο εισαγωγέα μέσα στο 1991.

β) Καμία αίτηση για έκδοση πιστοποιητικού η οποία υποβλήθηκε από έναν εισαγωγέα σύμφωνα με την παράγραφο 2 στοιχείο β) δεν μπορεί να αφορά ποσότητα μεγαλύτερη από 20 % της ποσότητας που μπορεί να διατίθεται σύμφωνα με την εν λόγω παράγραφο.

4. Τα πιστοποιητικά εκδίδονται σύμφωνα με τον κανονισμό (ΕΟΚ) αριθ. 4061/88 με εξαίρεση το άρθρο 3, με την επιφύλαξη των ειδικών διατάξεων του παρόντος κανονισμού.

Άρθρο 2

Τα πιστοποιητικά εισαγωγής που εκδίδονται σύμφωνα με τους όρους του παρόντος κανονισμού φέρουν στο τετραγωνίδιο 24 την ακόλουθη ένδειξη με την υπόμνηση των δασμών προς πληρωμή σύμφωνα με τους κωδικούς ΣΟ του αναφερόμενου προϊόντος:

- Aranceles de aduana que deberan pagarse: 26 % + AD S/Z (ή 26 % ή 18 % ή 11 %).

- Toldsats, der skal betales: 26 % + AD S/Z (ή 26 % ή 18 % ή 11 %).

- Zu entrichtender Zoll: 26 % + AD S/Z (ή 26 % ή 18 % ή 11 %).

- Δασμοί προς πληρωμή: 26 % + AD S/Z (ή 26 % ή 18 % ή 11 %).

- Customs duty to be paid: 26 % + AD S/Z (ή 26 % ή 18 % ή 11 %).

- Droits de douane a payer: 26 % + AD S/Z (ή 26 % ή 18 % ή 11 %).

- Dazi doganali da pagare: 26 % + AD S/Z (ή 26 % ή 18 % ή 11 %).

- Te betalen douanerechten: 26 % + AD S/Z (ή 26 % ή 18 % ή 11 %).

- Direitos de alfandega a ser pagos: 26 % + AD S/Z (ή 26 % ή 18 % ή 11 %).

Άρθρο 3

Οι αιτήσεις για την έκδοση πιστοποιητικών εισαγωγής θα υποβληθούν προς τις αρμόδιες αρχές των κρατών μελών στις 26 και 27 Σεπτεμβρίου 1991. Οι εν λόγω αρμόδιες αρχές θα διαβιβάσουν τις αιτήσεις προς την Επιτροπή το αργότερο μέχρι τις 30ής Σεπτεμβ'ριου 1991, ώρα 12.00, διαχωρίζοντας τις ποσότητες που ζητούνται βάσει των στοιχείων α) και β) αντίστοιχα του άρθρου 1 παράγραφος 3.

Άρθρο 4

Το αργότερο μέχρι την 1η Οκτωβρίου 1991, η Επιτροπή θα έχει προσδιορίσει και υποδείξει με τέλεξ προς τα κράτη μέλη τις ποσότητες για τις οποίες εκδίδονται τα πιστοποιητικά με βάση τα στοιχεία α) και β) αντίστοιχα του άρθρου 1 παράγραφος 2.

Άρθρο 5

Τα πιστοποιητικά των οποίων οι αιτήσεις έχουν διαβιβαστεί σύμφωνα με το άρθρο 3 θα αρχίσουν να εκδίδονται από τις 2 Οκτωβρίου 1991.

Άρθρο 6

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Σεπτεμβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 49 της 27. 2. 1986, σ. 1. (2) ΕΕ αριθ. L 175 της 4. 7. 1991, σ. 1. (3) ΕΕ αριθ. L 115 της 3. 5. 1988, σ. 9. (4) ΕΕ αριθ. L 265 της 28. 9. 1990, σ. 3. (5) ΕΕ αριθ. L 177 της 5. 7. 1991, σ. 18. (6) ΕΕ αριθ. L 356 της 24. 12. 1988, σ. 45. (7) ΕΕ αριθ. L 147 της 12. 6. 1991, σ. 7.